Parker, Pennsylvania

Ang Parker ay isang lungsod sa Kondado ng Armstrong, kanlurang Pennsylvania, Estados Unidos. Ito'y nasa tabi ng Ilog Allegheny. Ipinangalan ito mula kay Hukom John Parker, isang pangunahing agrimensor ng Lawrenceburg at nagtatag ng Parker's Landing, ang dalawang nayon na isinama upang malikha ang lungsod ng Parker.

Minsang tinuturing ang Parker bilang "Pinakamaliit na Lungsod sa Estados Unidos." Ininkorporada ito bilang isang lungsod noong Marso 1, 1873, sa isang natatanging batas ng estado sa gitna ng biglaang paglago ng industriya-langis (oil boom) sa hilaga-kanlurang Pennsylvania. Ang bagong munisipalidad ay tinawag na "Parker" at binubuo ito ng mga naunang nayon ng Parker's Landing (sa may Ilog Allegheny) at Lawrenceburg (sa may matarik na pampang sa ibabaw ng ilog). Ipinalagay ng mga residente na madaling magiging pangunahing sentro ng populasyon ang Parker, at sa tugatog ng paglakas ng industriyang langis, lumago sa higit-20,000 ang populasyon ng Parker. Subalit ang biglang paglakas ay madaling napalitan ng matinding paghina at kahirapan sa ekonomiya, at pagsapit ng dekada-1880 bumalik ang "lungsod" sa dating laki pangnayon nito, na may populasyong mas-mababa sa 1,000.

Ayon sa senso noong 2010, may 840 katao ang lungsod ng Parker. Mas-mababa ito sa populasyon nitong 1,835 noong 1880. Itinataya na may 822 katao ang lungsod noong 2015.

Demograpiya

Tingnan din
Talaan ng mga lungsod sa Pennsylvania

Talasanggunian

Mga lungsod sa Pennsylvania